paragraph_text: Prema Urbanističkom planu otoka Šolte, područje naselja Gornje Krušice definirano je na sljedeći način: izgrađeni dijelovi područja, neizgrađeni dijelovi područja, zaštitne zelene površine, područja športsko-rekreacijske namjene i kupalište. U akvatoriju obalnog naselja Gornja Krušica planirana su privezišta u okviru daljnjeg turističkog razvoja i odvijanja pomorskog prometa. Gornja Krušica pripada Gornjem Selu.